***KRITERIJI OCJENJIVANJA U 2. RAZREDU***

U skladu s člankom 12*. Pravilnika o načinima, postupcima i elementima vrednovanja učenika,* tim učiteljica 2. razreda donio je sljedeće

**elemente ocjenjivanja te načine i postupke vrednovanja** učenika u pisanim i usmenim provjerama:

Ispiti znanja:

0-50 % nedovoljan (1)

51-60 % dovoljan (2)

61-74 % dobar (3)

75-89 % vrlo dobar (4)

90-100 % odličan (5)

Diktati

**Hrvatski jezik** – provjera točnosti pisanja (grafemi, veliko slovo na početku rečenice i u imenima, imena ulica, trgova i naseljenih mjesta, interpunkcija).

1 pogreška – odličan (5)

2 i 3 pogreške – vrlo dobar (4)

4,5 i 6 pogrešaka - dobar (3)

7, 8 pogrešaka – dovoljan (2)

9 pogrešaka i više – nedovoljan (1)

**Matematički diktat**- automatizacija računskih radnji (VMP) bazirana na 20 zadataka.

odličan - bez pogreške

vrlo dobar – 1 pogreška

dobar – 2 pogreške

dovoljan – 3 pogreške

nedovoljan - 4 pogreške i više

**HRVATSKI JEZIK**

***ODLIČAN***

JEZIK

* definira imenice kao riječi kojima imenujemo sve što nas okružuje; razlikuje ih od drugih riječi u govornoj i pisanoj komunikaciji
* točno i sigurno piše veliko početno slovo u imenima s kojima dolazi u doticaj (jedno- i višečlanima), imenima ulica i trgova te naseljenih mjesta
* definira izjavnu, upitnu i uskličnu rečenicu, potvrdnu i niječnu rečenicu, razlikuje ih i prepoznaje
* samostalno i točno povezuje riječi u smislenu, jasnu i razumljivu cjelinu
* prepoznaje i razlikuje otvornike i zatvornike; samostalno i sa sigurnošću i točno rastavlja riječi na slogove te određuje broj slogova u riječi prema broju otvornika
* pravilno rastavlja riječi na kraju retka rabeći spojnicu
* pravilno i sigurno izgovara i piše ije/je
* pravilno i točno piše niječnice ne/ni
* pravilno i točno izgovara i piše rječcu li u upitnim rečenicama

JEZIČNO IZRAŽAVANJE

* uljudno razgovara i sluša sugovornika u tel. razgovoru i razgovoru, razlikuje razgovor i tel razgovor, kreativan u postavljanju pitanja i odgovorima
* samostalno bogatim rječnikom priča priču prema poticaju
* zapaža pojedinosti u promatranju, samostalno i opširno opisuje lik ili predmet prema planu opisa
* ovladava pojmom obavijesti, samostalno i točno oblikuje usmenu i pisanu obavijest
* sposoban je samostalno izvijestiti o prošlom događaju bez suvišnih pojedinosti; o zadatku – obavljenom ili koji će tek obaviti, držeći se kronološkog slijeda događaja
* glasno čita tekst poštujući govorne vrednote jezika (brzina, razumijevanje, izražajnost)
* samostalno i točno, poštujući pravopisnu normu oblikuje pisanu poruku – razglednicu
* prema zadanom poticaju samostalno piše kraće vezane tekstove – sastavke
* osviješten je u primjenjivanju prethodnih znanja i pravopisne norme, samokritičan u procjeni svoga rada
* posjeduje bogat rječnik, pravilno i kreativno ga koristi u usmenom i pisanom izražavanju

KNJIŽEVNOST

- razlikuje pjesmu, priču, bajku, igrokaz

* razlikuje dijelove pjesme (stih, kitica), spreman je na recepciju pjesme i pjesničkih slika
* zamjećuje uzročno-posljedičnu i vremensku povezanost događaja u priči i prima tekstove s jasnim fabulativnim tijekom
* samostalno razlikuje glavne i sporedne likove i zamjećuje važne pojedinosti o njima (etičke osobine)
* definira bajku i razlikuje je od priče
* definira igrokaz, prepoznaje ga, razlikuje glumca, ulogu, glumu, ostvaruje igrokaz
* samostalno čita lektirna djela i vodi dnevnik prema naputcima, uredno i kreativno

MEDIJSKA KULTURA

* s interesom receptira primjerene dječje filmove, zamjećuje i određuje slijed događaja,samostalno priča filmsku priču kratkog crtanog filma, uočava i razlikuje glavne i sporedne likove
* razlikuje kazališnu predstavu od filma; pozornicu od gledališta
* sposoban je izdvojiti iz programa najdražu tv emisiju, pogledati je i porazgovarati o njoj
* sa zanimanjem prati dječje časopise, razlikuje ih od ostalog tiska

Domaća zadaća – piše je redovito i točno, samostalan je i uredan

***VRLO DOBAR***

U odnosu na ocjenu odličan:

* nedostatak sigurnosti u jezičnim sadržajima i primjeni istih
* manje pogreške u pisanom izražavanju, rječnik prosječan
* manje kreativnosti u usmenom izražavanju, sporije čitanje i prepričavanje
* manje samostalnosti u sadržajima iz književnosti (analiza tekstova,procjena, prosudba, argumentacija)
* zadatke izvršava korektno, ali bez kreativnosti

- zadaće piše redovito, djelomično točno ili nesamostalno

***DOBAR***

* prepoznaje imenice
* griješi u pisanju velikog početnog slova
* prepoznaje izjavne, upitne i usklične rečenice
* povezuje riječi u smislenu cjelinu
* razlikuje otvornike i zatvornike, rastavlja jednostavnije riječi na slogove
* koristi se spojnicom na kraju retka, ali ne uvijek točno
* nesiguran u korištenju ije/je i ne/ni, li
* razlikuje tel. razgovor od razgovora, pitanja postavlja uz pomoć
* priča prema poticaju kraću priču kratkim rečenicama
* u opisivanju lika ili predmeta prema planu opisa zapaža pojedinosti ,ali mu je potrebna pomoć
* obavijest oblikuje uz pomoć
* izvještava usmeno o prošlom događaju uz pomoć i potpitanja koja ga usmjeravaju
* izvještava o obavljenom zadatku, ali se ne drži kronološkoga slijeda
* čita polako, ali točno, treba njegovati tehniku čitanja
* oblikuje kratku pisanu obavijest-razglednicu uz manja odstupanja od pravopisne norme
* samostalno piše kraći sastavak jednostavnim rečenicama, ne uvijek i pravopisno točnima
* u pisanju se trudi primjenjivati prethodna znanja i vještine, ali ne i uspješno
* razlikuje pjesmu od priče
* dijelove pjesme prepoznaju uz pomoć
* djelomično zamjećuje uzročno-posljedične veze i vremensku povezanost u priči
* razlikuje glavne likove, uz pomoć sporedne, uz pomoć definira osobine likova
* bajku i igrokaz prepoznaje
* lektiru ne vodi redovito i točno ili je neuredna
* razlikuje film od kazališne predstave

- u zadaćama površan, neuredan

***DOVOLJAN***

U odnosu na ocjenu dobar, znanja su manjkava, potrebuje veću pomoću usmenom izražavanju, rječnik je siromašan, a radne navike nedovoljno razvijene. Do odgovora dolazi uz učiteljevu pomoć, znanja na razini prepoznavanja, čita teško i bez razumijevanja.

- zadaće su netočne, neredovite, neuredne

**MATEMATIKA**

***ODLIČAN***

Izrazito točno, logičko, temeljito, opširno i argumentirano obrazlaže odgovor i primjerom dokazuje. Reagira brzo, odgovara britko i lucidno.Znanje primjenjuje samostalno i u novim ispitnim situacijama. Povezuje činjenice i postavlja problem, a novi sadržaji na njega djeluju izazovno.

***VRLO DOBAR***

Točno, logično, temeljito i s razumijevanjem obrazlaže i dokazuje. Znanje primjenjuje umjereno brzo, točno i bez učiteljeve pomoći.

***DOBAR***

Djelomično logično i uvjerljivo obrazlaže i dokazuje. Znanje primjenjuje djelomično, polako i uz učiteljevu pomoć točno.

***DOVOLJAN***

Obrazlaganje je nepotpuno, površno i s pogreškama. Znanje primjenjuje nesigurno i slabo, zadatke rješava sporo, pravi pogreške, ali ih uz učiteljevu pomoć uspijeva otkloniti

***NEDOVOLJAN***

Obrazlaganje i dokazivanje je nesuvislo, nelogično, bez razumijevanja. Znanje je manjkavo pa nema primjene, a zadatak ne može riješiti ni uz učiteljevu pomoć.

**PRIRODA I DRUŠTVO**

***ODLIČAN***

Izrazito točno, logično, opširno, temeljito i argumentirano iznosi i obrazlaže usvojeno znanje.. Odgovara brzo i točno, a nastavne sadržaje korelira i povezuje unutarpredmetno i međupredmetno.

U izradi praktičnih radova je samostalan, ističe se kreativnošću, urednošću i originalnošću. Svojim radom često doprinosi uspjehu skupine, preuzima inicijativu u radu, znanje želi prezentirati drugima, korektno i kritički prosuđuje svoj i tuđi rad.

***VRLO DOBAR***

Odgovara brzo i logično, temeljito i s razumijevanjem. Znanje primijenjuje umjereno brzi uii točno i bez učiteljeve pomoći.

Aktivan i zainteresiran , prilagođava se radu u skupini, poštuje pravila, aktivno izlaže sadržaje, korektno prosuđuje svoj i tuđi rad.

***DOBAR***

Razumije gradivo, reproducira pojmove, ali ne primjenjuje ni obrazlaže primjerima.

U praktičnom radu mu je potrebna pomoć i nadzor učitelja, površan je, a interes za rad varira.

Slijedi upute i pravila za rad u skupini, korektno prosuđuje svoj i tuđi rad. U izlaganju je nesiguran.

***DOVOLJAN***

Ne prepoznaje temeljne pojmove, a odgovara po sjećanju. Bez razumijevanja. Do odgovora dolazi uz pomoć učitelja.

Praktični radovi su nejasni i nepregledni. Ne poznaje sadržaj, radi samo uz poticaj i nadzor. Teže slijedi pravila i upute za rad u skupini, ponekad nezainteresiran i ometa rad skupine. Slabo prosuđuje svoj i tuđi rad.

***NEDOVOLJAN***

Na postavljena pitanja odgovara nesuvislo, nelogično i bez razumijevanja. Znanje je manjkavo, ne može ga primijeniti. Ni uz učiteljevu pomoć ne zna odgovoriti na pitanja.

Ni uz poticaj i motivaciju ne sudjeluje u praktičnom radu. Nezainteresiran.

**LIKOVNA KULTURA**

***ODLIČAN***

-rješenje likovnog problema

- kreativnost u radu

- pravilna uporaba likovno-tehničkog sredstva

***VRLO DOBAR***

-izostanak jednog od gore navedenih elemenata

***DOBAR***

-izostanak dva ili djelomično ostvarena sva tri elementa

**GLAZBENA KULTURA**

***ODLIČAN***

Pjevanje – učenik pjeva melodijski i ritmički točno, zna tekst pjesme

Sviranje – lako i točno izvodi melodijske i ritamske cjeline udaraljkama i pokretom

Slušanje – S lakoćom prepoznaje izvođače, ugođaj, tempo i dinamiku slušane skladbe.

***VRLO DOBAR***

Pjevanje - učenik pjeva melodijski i ritmički djelomično točno, zna tekst pjesme uz manju nesigurnost

Sviranje – Djelomično točno izvodi melodijske i ritamske cjeline udaraljkama i pokretom

Slušanje – Prepoznaje barem dvije komponente slušane skladbe

***DOBAR***

Pjevanje – učenik pjeva melodijski i ritmički djelomično točno, ne zna tekstove većine pjesama

Sviranje- Uz pomoć uspijeva razlikovati ritam i dobe obrađenih pjesama

Slušanje – Slabo pamti slušane skladbe, ne prepoznaje komponente slušane skladbe.

**TJELESNA I ZDRAVSTVENA KULTURA**

**Motorička znanja**

***ODLIČAN*** *–* učenik s lakoćom i samostalno svladava motoričke zadatke, tehnička izvedba je besprijekorna, a motoričko znanje primjenjuje na pravilan način u svim traženim situacijama.

***VRLO DOBAR***- učenik nema poteškoća u svladavanju motoričkih zadataka, ali tehnička izvedba nije na očekivanoj razini, motoričko znanje primjenjuje uz manje korekcije i uz pomoć.

***DOBAR*** *-* učenik s manjim poteškoćama svladava motoričke zadatke, tehnička izvedba je površna i potrebuje pomoć, motorička zanja teško primijenjuje.

**Motorička dostignuća**

Ocjena se formira na temelju dobivenih rezultata mjerenja. Razlika između najboljeg i najslabijeg rezultata dijeli se s 4, a dobiveni koeficijent služi za kreiranje ocjene.

Npr. 10-7=3.4=0.75

7 - 7.75 – odličan

7.76 – 8.51 – vrlo dobar

8.52 – 9.27 – dobar

9.28 – 10.03 – dovoljan

**Funkcionalne sposobnosti** – provjeravaju se na početku i završetku školske godine. Na početku školske godine kod svakog se učenika ustanovi razina sposobnosti kako bi se odredili načini i metode za njihovo poboljšanje. Na kraju školske godine treba ustanoviti je li došlo do promjene nabolje pod utjecajem tjelesnog vježbanja.Vrednuje se osobni napredak u odnosu na početno stanje.

U Domašincu, 13. rujna 2012. Tatjana Kovačić 2.a

Tatjana Pintarić 2.b

Renata Cesar-Mučić 2.c